
Johdanto
[bookmark: _Hlk208333638]”Koti ei tarkoita vain neljää seinää ja kattoa pään päällä. Koti on turvallinen ja lämmin paikka perheelle ja ystäville. Se on paikka, johon voi juurtua. Liian monelle eurooppalaiselle ajatukseen omasta kodista liittyy kuitenkin ahdistusta. Kodin hankinta voi aiheuttaa velkaantumista tai epävarmuutta.” – Puheenjohtaja von der Leyenin vuoden 2025 puhe unionin tilasta

Talot ja kodit rakentavat yhteisöjä; ne ovat yhteiskunnan ja demokratian perusta. Asunnot eivät ole vain hyödykkeitä vaan perusoikeus ja ihmisarvon kulmakivi. Kuitenkin joka puolella EU:ta on ihmisiä, jotka kokevat epäoikeudenmukaisuutta jo pelkästään sen vuoksi, että asunnot ovat liian kalliita eikä niitä ole riittävästi saatavilla.
Tämä ei ole pelkkä eurooppalainen asuntokriisi. Tämä on sosiaalinen kriisi. Se heikentää EU:n yhteenkuuluvuutta ja uhkaa sen kilpailukykyä rajoittamalla työvoiman ja koulutuksen liikkuvuutta ja pahentamalla työvoimapulaa kasvukeskuksissa. EU:n on toimittava päättäväisesti ja tehtävä asumisesta kohtuuhintaisempaa kaikille EU:n kansalaisille. Kohtuuhintaisuuden parantamiseen tähtäävien toimien ohella on varmistettava asuntojen kestävyys ja laatu. Kun rakennetaan energiatehokkaita ja häiriönsietokykyisiä asuntoja mahdollisimman ympäristöystävällisellä tavalla, ylläpito- ja käyttökustannukset ovat alhaisempia ja asuntojen arvo säilyy pitkällä aikavälillä. Kotien on myös oltava riittävän laadukkaita, jotta voidaan taata terveelliset, turvalliset ja ihmisarvoiset elinolot. Sisällyttämällä nämä tavoitteet EU:n jäsenvaltioiden asuntopolitiikkaan saadaan aikaan kestäviä sosiaalisia, taloudellisia ja ympäristöön liittyviä etuja. 
Komissio ehdottaa tänään suunnitelmaa, jonka avulla tämä visio voidaan toteuttaa. Tässä kaikkien aikojen ensimmäisessä kohtuuhintaista asumista koskevassa eurooppalaisessa suunnitelmassa esitetään joukko konkreettisia toimenpiteitä, joiden avulla voidaan puuttua asuntokriisin rakenteellisiin syihin ja saada aikaan tuloksia EU:n kansalaisten hyväksi. Suunnitelman tavoitteena on lisätä asuntotarjontaa, käynnistää investointeja ja uudistuksia sekä tukea ihmisiä ja alueita, joihin vaikutukset kohdistuvat eniten. Lisäksi siinä esitetään uusia tapoja, joilla EU:n toimielimet, kansalliset, alueelliset ja paikalliset viranomaiset, rahoituslaitokset ja muut sidosryhmät voivat tehdä yhteistyötä asuntokriisin ratkaisemiseksi. 
Asuminen kuuluu edelleen ensisijaisesti jäsenvaltioiden, alueiden ja kuntien toimivaltaan. EU tekee oman osuutensa, mutta vain tekemällä yhteistyötä kaikilla tasoilla voidaan varmistaa, että kaikilla EU:n kansalaisilla on mahdollisuus saada laadukas koti. 
1. Euroopan asuntokriisi: kiireellinen ja yhteinen haaste
Asuntojen nimellishinnat ovat nousseet vuosien 2013 ja 2024 välisenä aikana yli 60 prosenttia kaikkialla EU:ssa eli nopeammin kuin kotitalouksien tulot. Keskimääräiset vuokrat ovat nousseet noin 20 prosenttia, ja uusiin vuokrasopimuksiin perustuvat vuokrat ovat kallistuneet merkittävästi. Asuntotarjontaan tehdyt investoinnit ovat vähentyneet huomattavasti viime vuosikymmenen aikana. Tarjonta ei ole pysynyt kasvavan kysynnän tasalla korkeiden rakennuskustannusten, innovaatiovajeiden, ammattitaitoisen työvoiman puuttumisen ja liiallisen byrokratian vuoksi. Asuntojen rakennuslupien määrä on laskenut 22 prosenttia vuodesta 2021, eikä kaikkia nykyisen asuntokannan mahdollisuuksia ole hyödynnetty, sillä noin 20 prosenttia asunnoista on tyhjillään. 
Komissio arvioi, että EU:hun on rakennettava yli kaksi miljoonaa asuntoa vuodessa, jotta nykyiseen kysyntään voidaan vastata. Tämä tarkoittaa, että tällä hetkellä vuosittain rakennettavien 1,6 miljoonan asunnon määrää olisi lisättävä noin 650 000 asunnolla vuodessa. Tämä asuntojen lisätuotanto maksaisi noin 150 miljardia euroa vuodessa.
Asuntokriisi vaikuttaa yhteiskunnassa yhä laajemmin, sillä nyt myös yhä useammilla keskituloisilla kotitalouksilla on vaikeuksia löytää kohtuuhintainen asunto. Opettajilla, sairaanhoitajilla, palomiehillä, poliiseilla ja muilla kriittisillä työntekijöillä ei ole varaa asua alueilla, jotka hyötyvät heidän työpanoksestaan. Monet nuoret joutuvat keskeyttämään opintonsa, kieltäytymään työmahdollisuuksista, lykkäämään perheen perustamista tai lapsien hankkimista tai asumaan ahtaissa ja puutteellisissa asuinoloissa. Vuokrien nousu ja sosiaaliperusteisten vuokra-asuntojen rajallinen saatavuus ja niiden myötä kasvava asunnottomuuden riski vaikuttavat eniten heikoimmassa asemassa oleviin ryhmiin. Elinkustannusten noustessa yhä useammat ihmiset joutuvat tekemään uhrauksia saadakseen rahansa riittämään.
Joillakin alueilla kriisin vaikutukset tuntuvat erityisen voimakkaasti. Suurimmat paineet kohdistuvat EU:n kaupunkeihin ja suosittuihin matkakohteisiin. Samaan aikaan harvaan asutut alueet, maaseutualueet ja jotkin EU:n syrjäisimmät alueet kärsivät asuntojen arvon laskusta sekä sosiaalipalvelujen, muiden peruspalvelujen ja keskeisen infrastruktuurin vähyydestä. 
Komissio esittää yhdessä tämän suunnitelman kanssa asuntokriisin keskeisiä syitä kartoittavan analyysin[footnoteRef:2], joka toimii esitettyjen suuntaviivojen ja toimenpiteiden perustana. [2:  Ks. komission yksiköiden valmisteluasiakirja COM(2025) 1025.] 

2. [bookmark: _Hlk209850887]EU vastaa haasteeseen: Kohtuuhintaista, kestävää ja laadukasta asumista koskeva suunnitelma
Kaikkia EU:n jäsenvaltioita koskettava asuntokriisi vaatii yhteisiä toimia. Euroopan unionin on otettava vahvempi rooli kansallisten, alueellisten ja paikallisten toimien tukemisessa, koordinoinnissa ja vahvistamisessa. EU:n tarkoituksena ei ole korvata näitä toimia vaan tarjota yhteisiä tavoitteita ja resursseja. Eurooppalaisten yhteisiä tavoitteita on edistettävä yhteisillä ratkaisuilla. Samalla niissä on otettava huomioon, että asumistarpeet, markkinat ja hallintojärjestelmät vaihtelevat eri puolilla Eurooppaa.
Tässä suunnitelmassa esitetyt toimet perustuvat laajoihin kuulemisiin, muun muassa julkiseen kuulemiseen, johon saatiin yli 13 300 vastausta. Eurooppa-neuvosto esitti lokakuussa 2025 kehotuksen laatia kunnianhimoinen ja kattava kohtuuhintaista asumista koskeva suunnitelma[footnoteRef:3], jonka komissio on nyt laatinut. Suunnitelma perustuu asuntokriisiä EU:ssa käsittelevän Euroopan parlamentin erityisvaliokunnan ja työllisyys-, sosiaalipolitiikka-, terveys- ja kuluttaja-asioiden neuvoston työhön.[footnoteRef:4] Komissio on kerännyt näkemyksiä myös Euroopan alueiden komitealta, Euroopan talous- ja sosiaalikomitealta, kuntien ja alueiden edustajilta eri puolilta EU:ta sekä useilta sidosryhmiltä. Lisäksi suunnitelman pohjana on käytetty asumista käsittelevän neuvoa-antavan lautakunnan riippumattomia suosituksia.[footnoteRef:5] [3:  Eurooppa-neuvoston päätelmät, 23.10.2025. Ks. 20251023-european-council-conclusions-en.pdf.]  [4:  Eurooppa-neuvoston puheenjohtajan päätelmät, 1.12.2025.]  [5:  https://housing.ec.europa.eu/document/e8944c5e-6098-495c-8ecd-da7da9738588_en. ] 

Kohtuuhintaista asumista koskevassa eurooppalaisessa suunnitelmassa esitetyt toimenpiteet on jaoteltu neljään pilariin: 
I. [bookmark: _Hlk212013470]Tarjonnan lisääminen 
II. Investointien mobilisointi
III. Välittömän tuen mahdollistaminen uudistuksien aikana
IV. Heikoimmassa tilanteessa olevien tukeminen 
Suunnitelman neljä pilaria sisältävät kymmenen keskeistä toiminta-alaa, joilla EU voi tuoda lisäarvoa ja tukea muita viranomaisia ja sidosryhmiä. Ehdotettuihin toimenpiteisiin kuuluvat muun muassa uusi lyhytaikaisia vuokramajoituspalveluja koskeva lainsäädäntöaloite, joka on osa kohtuuhintaista asumista koskevaa säädöstä, yksinkertaistamispaketti ja uusien investointien mobilisointi tämän ja seuraavan monivuotisen rahoituskehyksen puitteissa. Lisäksi suunnitelmassa ehdotetaan osa-alueita, joilla jäsenvaltiot voivat ja joilla niiden pitäisi toimia ensisijaisesti. Uusi eurooppalainen asuntoallianssi tukee näitä toimia tekemällä yhteistyötä jäsenvaltioiden, kuntien, alueiden, EU:n toimielinten ja sidosryhmien kanssa ja jakamalla hyviä käytäntöjä niiden välillä. 
Jotta kohtuuhintaista asumista voidaan tukea paremmin, sitä koskevan eurooppalaisen suunnitelman yhteydessä tarkistetaan yleisiin taloudellisiin tarkoituksiin liittyviä palveluja koskevia valtiontukisääntöjä. Lisäksi esitetään eurooppalainen asuntotuotantostrategia sekä tiedonanto ja ehdotus neuvoston suositukseksi uudesta eurooppalaisesta Bauhausista. Suunnitelmaa täydennetään vuonna 2026 kansalaisten energiapaketilla, jolla pyritään edistämään energialaskujen pienentämistä, oikeudenmukaisen siirtymän toteutusta, energiaköyhyyden poistamista ja kansalaisten ja yhteisöjen vaikutusmahdollisuuksien lisäämistä.
[bookmark: _Hlk210133714]Pilari I. Tarjonnan lisääminen
Asuntojen tarjonnan ja kysynnän epäsuhtaan on puututtava lisäämällä uusien asuntojen määrää merkittävästi erityisesti alueilla, joilla kysyntä on suurta. Jotta pieni- ja keskituloisia kotitalouksia voidaan tukea, sosiaaliperusteisten ja kohtuuhintaisten asuntojen tarjontaa on lisättävä.
Asuntotarjontaa heikentävät alhainen tuottavuus, riittämätön laajuus ja kapasiteetti, rakennus- ja perusparannusalan korkeat kustannukset sekä ammattitaitoisen työvoiman puute. Monet ja monimutkaiset säännöt kaikilla hallintotasoilla aiheuttavat lisäviivästyksiä ja ‑kustannuksia. Uusi eurooppalainen Bauhaus innoittajanaan Euroopan on johdettava asumisen muutosta, joka perustuu kohtuuhintaisuuteen, kestävyyteen ja laatuun. Näin voidaan luoda osallistavia ja tulevaisuuden tarpeita vastaavia asuntoja. Investoinnit digitalisointiin suunnittelun, lupamenettelyjen ja toimintojen kaikissa vaiheissa tukevat asuntotarjonnan lisäämistä.
Uudistuotannon ohella ensisijaisena tavoitteena olisi oltava nykyisen rakennuskannan mahdollisimman tehokas käyttö ja tarpeettomien purkutöiden ja jätteiden välttäminen. Tähän sisältyvät energiatehottomien rakennusten perusparantaminen ja niiden käyttötarkoituksen muuttaminen, tyhjillään olevien kiinteistöjen ottaminen uudelleen käyttöön sekä pitkäaikaisen asumisen kanssa kilpailevien lyhytaikaisten vuokramajoituspalvelujen sääntely. Parantamalla liikenne- ja laajakaistayhteyksiä ja tarjoamalla peruspalveluja maaseutualueiden alikäytetyistä asunnoista voidaan tehdä elinkelpoisempia ja houkuttelevampia. Tällä tavoin voidaan auttaa vähentämään kaupunkimarkkinoihin kohdistuvaa painetta ja edistää tasapainoista ja kestävää kehitystä kaikkialla EU:ssa.
Toimenpide 1. Vahvistetaan rakennusalan tuottavuutta, kapasiteettia ja innovointia
[bookmark: _Hlk209113754] (
Espanjan
 teollistuneeseen rakentamiseen keskittyvällä talouden elpymistä ja muutosta koskevalla strategisella hankkeella pyritään tuottamaan 15 000 kohtuuhintaista, laadukasta ja energiatehokasta asuntoa vuodessa. Hankkeeseen on tarkoitus investoida 1,3 miljardia euroa kymmenen vuoden aikana, ja sen odotetaan saavan liikkeelle 1,4 euroa yksityisiä investointeja jokaista julkista euroa kohti. 
)Viimeisten kymmenen vuoden ajan rakentamis- ja kunnostuskustannukset ovat kasvaneet inflaatiota nopeammin, kun taas alan tuottavuus on polkenut paikallaan. Rakentaminen on elintärkeää Euroopan kilpailukyvylle, ja sen kapasiteettia ja laajuutta on lisättävä, jotta voidaan vastata asuntojen kysyntään. Tekemällä lisäinvestointeja innovaatioihin ja teknologiaan, lisäämällä kiertotaloutta ja käyttämällä uusien yhdenmukaistettujen standardien mahdollistamia innovatiivisia materiaaleja ja nykyaikaisia rakennusmenetelmiä voidaan säästää aikaa ja kustannuksia ja parantaa toimitusketjujen häiriönsietokykyä. 
Rakennusalan työvoimapula ja osaamisvaje ovat kasvaneet kolminkertaisiksi viimeisen kymmenen vuoden aikana. Vuoteen 2035 mennessä alalle odotetaan syntyvän yli neljä miljoonaa työpaikkaa[footnoteRef:6], joten on tärkeää, että rakennusalan työurista tehdään houkuttelevampia uusille osaajille, myös naisille. Vaikka 11 prosenttia EU:n liikkuvista työntekijöistä ja 34 prosenttia liikkuvista itsenäisistä ammatinharjoittajista työskentelee rakennusalalla, vain yksi prosentti rakennuspalveluista tarjoaa rajat ylittäviä palveluita EU:n alueella. Vuonna 2026 annettavalla oikeudenmukaista työvoiman liikkuvuutta koskevalla paketilla parannetaan liikkuvia työntekijöitä koskevien EU:n sääntöjen täytäntöönpanoa. [6:  Euroopan ammatillisen koulutuksen kehittämiskeskuksen (Cedefop) osaamisen tarve-ennuste.] 

[bookmark: _Hlk210740311]Lisäksi, jotta hinnat pysyvät alhaisina, tarvitaan terveet, hyvin toimivat ja kilpailukykyiset rakennus- ja peruskorjausmarkkinat. Komissio seuraa tarkasti merkkejä mahdollisesta kilpailunvastaisesta toiminnasta, johon voi olla tarpeen puuttua EU:n tasolla.
	Tavoite
	Vahvempi teollisuus asuntojen rakentamisen ja perusparantamisen vauhdittamiseksi

	Toimet
	Tukeakseen rakennusteollisuutta, jotta se voi lisätä kohtuuhintaisten asuntojen tarjontaa, komissio
· edistää tiiviissä yhteistyössä alan kanssa rakentamis- ja kunnostamismateriaaleja ja -menetelmiä koskevia innovaatioita sekä tukee kiertotalouden lisäämistä ja prosessien digitaalisointia tämän suunnitelman yhteydessä esitettävän uuden eurooppalaisen asuntotuotantostrategian avulla[footnoteRef:7] [7:  COM(2025) 991.] 

· varmistaa rakennuspalvelusäädöksen avulla (Q4 2026), että yritykset ja ammatinharjoittajat voivat tarjota rakennuspalveluja yli maiden rajojen työehtojen ja sosiaalisten normien heikentymättä
· puuttuu rakennusalan osaamisvajeeseen käynnistämällä laajamittaisia rakennusalan koulutus- ja oppisopimusohjelmia osaamissopimuksen, uusi eurooppalainen Bauhaus -akatemian ja Erasmus+ -ohjelman puitteissa ja edistämällä rakennusalan innovointia opetussuunnitelmissa Build Up Skills -aloitteen pohjalta[footnoteRef:8] [8:  Life-ohjelman Siirtyminen puhtaaseen energiaan -alaohjelmaan kuuluvaa aloitetta ollaan laajentamassa kaikkiin jäsenvaltioihin.] 

· seuraa mahdollisia kilpailunvastaisia käytäntöjä rakennusalalla ja ryhtyy tarvittaessa toimiin tiiviissä yhteistyössä Euroopan kilpailuviranomaisten verkoston kanssa asioissa, joita sen jäsenet käsittelevät.
[bookmark: _Hlk216467105]Jäsenvaltioita kannustetaan hyödyntämään EU:n lainsäädännön tarjoamia mahdollisuuksia ja tukemaan investointeja, jotka voivat tehdä rakentamisesta kohtuuhintaisempaa ja kestävämpää – mukaan lukien nykyaikaisten rakennus- ja peruskorjausmenetelmien, innovatiivisten materiaalien ja esteettömyysratkaisujen hyödyntäminen, laajamittaisten oppisopimuskoulutus-, täydennys- ja uudelleenkoulutustoimien käyttöönotto ja investoinnit vähähiiliseen ja biopohjaiseen eurooppalaiseen valmistukseen – tai sisällyttämällä asiaankuuluvat kriteerit julkisiin hankintoihin ja tukijärjestelmiin.


 

Toimenpide 2. Vähennetään asuntotarjonnan lisäämistä hidastavaa byrokratiaa 
Asuntojen tarjontaan liittyy monia tiukkoja sääntöjä, jotka on vahvistettu EU:n, kansallisella, alueellisella ja paikallisella tasolla. Säännöillä pyritään säilyttämään turvallisuus ja elämänlaatu, edistämään sosiaalisia ja taloudellisia tavoitteita sekä suojelemaan ympäristöä ja kulttuuriperintöä. Näihin sääntöihin kuuluvat muun muassa rakentamista, maankäyttöä, kaavoitusta ja hankintaa koskevat määräykset sekä paikalliset verotuskäytännöt. Sääntöihin liittyy kuitenkin turhan usein monimutkaisia hallinnollisia menettelyjä, jotka aiheuttavat tarpeettomia kustannuksia ja viivästyksiä ja heikentävät asuntotarjontaa siellä, missä sitä eniten tarvitaan.
[bookmark: _Hlk210750403]Komissio on jo ryhtynyt yksinkertaistamaan EU:n lainsäädäntökehystä asuntotarjontaa edistävillä tavoilla, ja se jatkaa tätä työtä ja huomioi asumisen tarvittaessa myös muissa yksinkertaistamistoimissa. Komissio hyväksyi heinäkuussa 2025 muutoksia kestävän rahoituksen kehykseen, jotta voidaan yksinkertaistaa raportointia rakennusalalla ja vähentää hallinnollista rasitetta, myös monien rakennus- ja peruskorjausalalla toimivien mikroyritysten sekä pk-yritysten osalta.[footnoteRef:9] Euroopan komissio esitti 10. joulukuuta 2025 asetuksen, jolla nopeutetaan ympäristöarviointeja[footnoteRef:10] sekä nopeutetaan ja virtaviivaistetaan lupamenettelyjä strategisilla aloilla, kuten kohtuuhintaisessa ja sosiaaliperusteisessa asuntotarjonnassa. EU:n sääntöjen yksinkertaistamista ja olemassa olevien joustomahdollisuuksien hyödyntämistä on mahdollista edelleen lisätä asuntotarjontaa edistävällä tavalla.  [9:  Komission delegoitu säädös EU:n luokitusjärjestelmään liittyvien tietojen antamista koskevan delegoidun säädöksen, EU:n luokitusjärjestelmään liittyvän ilmastoa koskevan delegoidun säädöksen ja EU:n luokitusjärjestelmään liittyvän ympäristöä koskevan delegoidun säädöksen muuttamisesta.]  [10:  COM(2025) 984.] 

 (
Alankomaissa
 sovellettavat säännöt tarkistetaan 
Omgevingswet
-aloitteella käyttöön otetussa yhden luukun portaalissa. Samalla on siirrytty toimintatavasta, jossa lupa tarvitaan muissa kuin poikkeustilanteissa, toimintatapaan, jossa lupa tarvitaan vain poikkeustilanteissa. Aloitteen ansiosta lupien käsittelyyn kuluva aika on lyhentynyt 26 viikosta 8 viikkoon.
Saksan ”Hamburg Standard”
 käsittää 65 toimenpidettä, joiden avulla kohtuuhintaisten vuokra-asuntojen rakennuskustannukset pyritään laskemaan 3 000 euroon neliömetriä kohti.
Virossa
 on täysin digitalisoitu rakennuslupajärjestelmä, jota käyttävät kaikki 79 kuntaa ja jossa käsitellään vuosittain yli 42 000 rakennuslupaa. Kaikki viranomaiset arvioivat kyseessä olevan hankkeen verkossa samanaikaisesti, mikä säästää huomattavasti aikaa ja rahaa.
)Useimmat asuntojen tarjontaan vaikuttavat säännöt laaditaan kuitenkin jäsenvaltioissa, myös alue- ja paikallistasoilla, minkä vuoksi EU:ssa ja joissakin jäsenvaltioissa on usein monimutkaisia ja rinnakkaisia sääntöjä. Esimerkkeinä voidaan mainita rakennuksen korkeutta tai tilavuutta koskevat rajoitukset sekä vähimmäispinta-aloja tai pysäköintipaikkojen määrää koskevat vaatimukset, jotka kaikki rajoittavat asumistiheyttä, nostavat kustannuksia ja edellyttävät lisää maa-alaa. Hanketietoja säilytetään usein erillisissä järjestelmissä, jotka eivät aina ole digitaalisia, minkä vuoksi asiakirjoja on käsiteltävä manuaalisesti. 
Asuntotarjontaa rajoittavien sääntöjen ja menettelyjen yksinkertaistaminen edellyttääkin EU:n, kansallisten, alueellisten ja paikallisten viranomaisten yhteisiä toimia, joissa otetaan huomioon myös laajemmat tavoitteet, myös ilmaston ja ympäristön osalta. 
	Tavoite
	Nopeutetaan ja yksinkertaistetaan asuntotarjontaan liittyviä hallinnollisia menettelyjä

	Toimet
	Komissio pyrkii vähentämään asuntojen tarjontaan liittyvää hallinnollista rasitetta, jotta kohtuuhintaisia ja kestäviä asuntoja on saatavilla siellä, missä niitä eniten tarvitaan. Tätä tarkoitusta varten komissio esittää asuntotarjontaa koskevan yksinkertaistamispaketin (2027), johon sisältyy
· kattava kartoitus EU:n säädöksistä ja aloitteista ja niiden yhteisvaikutuksesta asuntojen tarjontaan ja kohtuuhintaisuuteen sekä mahdollisuuksista vähentää tarpeetonta hallinnollista taakkaa erityisesti pk-yritysten osalta, nopeuttaa lupa- ja peruskorjausprosesseja ja parantaa kustannustehokkuutta samalla kun otetaan huomioon laajemmat poliittiset tavoitteet
· jäsenvaltioiden tukeminen, jotta EU:n säännöt voidaan panna tuloksellisesti täytäntöön. Tähän kuuluvat muun muassa ympäristöarviointien nopeuttamista koskevaan asetusehdotukseen sisältyvät yksinkertaistamismahdollisuudet ja parhaiden yksinkertaistamiskäytäntöjen jakaminen kansallisella, alueellisella ja paikallisella tasolla eurooppalaisen asuntoallianssin puitteissa etenkin digitalisaation tarjoamista mahdollisuuksista. 
Jäsenvaltioita kannustetaan yksinkertaistamaan kansallisia, alueellisia ja paikallisia suunnittelu-, kaavoitus- ja lupasääntöjä ja rakennusmääräyksiä sekä lisäämään hallinnollisia valmiuksia, myös digitalisoinnin toteuttamiseksi. Niitä kehotetaan myös hyödyntämään julkisia hankintoja koskevien direktiivien tarjoamia joustomahdollisuuksia, jotta asuntotarjontaa voidaan lisätä kustannustehokkaalla ja tuloksellisella tavalla, erityisesti ottamalla käyttöön nopeutettuja menettelyjä ja hyödyntämällä yhteishankintoja.


Toimenpide 3. Yhdistetään kohtuuhintaisuus kestävyyteen ja laatuun 
Asuntojen kohtuuhintaisuuden lisääminen ei saisi tapahtua kestävyyden, häiriönsietokyvyn tai laadun kustannuksella. Energiakustannukset muodostavat suuren osan kotitalouksien kokonaiselinkustannuksista. Kohtuuhintaista energiaa koskevassa toimintasuunnitelmassa komissio kannusti jäsenvaltioita alentamaan energiaveroja ja -maksuja, jotta voidaan laskea energian hintoja ja edistää sähköistämistä. Yksinkertaistamalla sopimusehtoja ja lisäämällä avoimuutta kuluttajia kohtaan edistetään kilpailua ja alennetaan hintoja. Rakennusalalla on myös runsaasti mahdollisuuksia vähentää kasvihuonekaasupäästöjä, jätteitä ja vedenkäyttöä ottamalla käyttöön innovatiivisia, vähähiilisiä ja biopohjaisia materiaaleja.
[bookmark: _Hlk216087667]Jokainen asuntojen energiatehokkuuteen investoitu euro merkitsee 12 euron energiansäästöä investoinnin elinkaaren aikana. Asuinrakennusten energiatehokkuutta lisäävien perusparannusten edistäminen onkin merkittävä kustannuksia vähentävä tekijä. Ihmisten on kuitenkin saatava sekä rahoitusta että luotettavaa tietoa voidakseen ryhtyä toimiin. Kotitalouksille olisi myös annettava mahdollisuus tuottaa omaa uusiutuvaa energiaa, jotta ne voivat säästää energialaskuissa ja tuottaa hyötyjä naapuruston muodostamalle energiayhteisölle. 
Asumisen kestävyys kattaa myös materiaalit, veden, paikallisen liikkuvuuden, altistumisen ilmansaasteille ja melulle sekä sopeutumisen muuttuvaan ilmastoon. Nivomalla vesiresilienssi, kestävä vesihuolto ja asianmukainen tulvariskien hallinta asuntorakentamisen kehittämiseen EU:n vesiresilienssistrategian[footnoteRef:11] mukaisesti voidaan edistää pitkän aikavälin kestävyyttä ja kohtuuhintaisuutta.  [11:  COM(2025) 280 final.] 

Sosiaaliperusteisten ja kohtuuhintaisten asuntojen olisi oltava eurooppalaisittain asianmukaisia, ja niissä olisi kiinnitettävä erityistä huomiota osallisuuteen, oikeudenmukaisuuteen, terveyteen, turvallisuuteen, esteettömyyteen ja mukautettavuuteen kaikkia sukupolvia varten. Vuonna 2020 käynnistetyllä Uusi eurooppalainen Bauhaus ‑aloitteella[footnoteRef:12] on sen perustamisesta lähtien pyritty parantamaan ihmisten jokapäiväistä elämää ja uudistamaan asuinalueita kestävyyden, laadun ja osallisuuden arvojen pohjalta. Sillä tuetaan kohtuuhintaista, kestävää ja laadukasta asumista lisäämällä rahoitusta ja kehittämällä ja toistamalla uusia ratkaisuja, jotta voidaan luoda osallistavampia, oikeudenmukaisempia ja esteettömämpiä asuinalueita. Myös muilla aloitteilla, kuten ilmastoneutraaleja ja älykkäitä kaupunkeja koskevalla EU:n missiolla ja ilmastonmuutokseen sopeutumista koskevalla EU:n missiolla, edistetään innovatiivisten ja kustannuksia säästävien ratkaisujen käyttöä kohtuuhintaisuuden, kestävyyden, ilmastokestävyyden ja laadun varmistamiseksi rakennetussa ympäristössä.  [12:  https://new-european-bauhaus.europa.eu/index_en. ] 

	Tavoite
	Alennetaan eurooppalaisten elinkustannuksia tiukoista normeista tinkimättä

	Toimet
	Komissio 
· pienentää kotitalouksien energialaskuja vauhdittamalla peruskorjaamista seuraavin keinoin:
· solmitaan uusia kumppanuuksia asuntotarjonnan parantamiseksi, jotta voidaan poistaa käytännön esteitä paikallisella tasolla rahoituksen ja laajentamisen mahdollistamiseksi (2026)
· annetaan ohjeita perusparannuspalveluja tarjoavista keskitetyistä asiointipisteistä osana energiatehokkuuden rahoittamista koskevaa tukipakettia
· tuetaan jäsenvaltioita kattavien kansallisten rakennusten perusparannussuunnitelmien laatimisessa (2026)
· tukee energiayhteisöjen kehittämistä, jotta yhteisöt ja kotitaloudet voivat säästää rahaa ja saada lisähyötyjä uusiutuvasta energiasta, puuttumalla nykyisiin hallinnollisiin, teknisiin ja taloudellisiin esteisiin käytännön välineillä, jotka esitetään energiayhteisöjen toimintasuunnitelmassa (2026)
· edistää asuinalueiden elvyttämistä ja parantaa kohtuuhintaista asumista edistävien yhteisölähtöisten ratkaisujen rahoituksen saantia uuden eurooppalaisen Bauhausin[footnoteRef:13] kautta. [13:  COM(2025) 1026 ja COM(2025) 1027.] 

Elvytettäessä asuinalueita jäsenvaltioita kannustetaan suosimaan olemassa olevien rakennusten kunnostamista ja käyttötarkoituksen muuttamista ja välttämään tarpeetonta purkamista.



Pilari II. Investointien mobilisointi 
Kokonaisinvestoinnit asuntotarjontaan, sekä julkinen että yksityinen rahoitus mukaan lukien, ovat vähentyneet monissa jäsenvaltioissa ja jäävät alle tason, jota tarvitaan, jotta asuntotarjontaa voidaan lisätä. Kotitalouksista, pankeista ja julkisista talousarvioista sekä muista keskeisistä lähteistä peräisin olevat investoinnit ovat vähentyneet, mikä johtuu monista tekijöistä: suuren finanssikriisin jälkeen julkista rahoitusta oli saatavilla vähemmän, maa- ja rakennuskustannukset nousivat ja lainaehdot tiukentuivat. Jotta investoinnit riittävät asuntokuilun kuromiseksi umpeen seuraavan vuosikymmenen aikana, on tärkeää saada liikkeelle enemmän julkisia ja yksityisiä investointeja. 
EU tukee tätä tavoitetta jo nyt mobilisoimalla vähintään 43 miljardia euroa asumiseen liittyviä investointeja nykyisen monivuotisen rahoituskehyksen puitteissa koheesiopolitiikan rahastojen, InvestEU-ohjelman, Life-ohjelman, sisämarkkinaohjelman ja Horisontti Eurooppa -ohjelman sekä Next Generation EU -välineen kautta. Sosiaalisesta ilmastorahastosta rahoitetaan tulevaisuudessa investointeja energiatehokkuuteen ja rakennusten perusparannuksiin sekä puhtaaseen lämmitykseen ja jäähdytykseen. 
Mutta enemmänkin voidaan tehdä ja myös tehdään. Koheesiopolitiikkaa koskevan asetuksen väliarvioinnin[footnoteRef:14] yhteydessä jäsenvaltioilla ja alueilla on mahdollisuus kohdentaa rahoitusta kohtuuhintaiseen  (
Koheesiopolitiikan väliarvioinnin tuloksena 
Kroatia
 aikoo lisätä kohtuuhintaisten vuokra-asuntojen määrää kaupunkialueilla. EU:lta saatavaa 15 miljoonan euron rahoitusta vivutetaan kansallisen kehityspankin (HBOR) hallinnoimilla riskinjakolainoilla. Osa lainoista voidaan alaskirjata, kun uuden eurooppalaisen Bauhausin periaatteisiin kytketyt kriteerit täyttyvät.
)asumiseen – energiatehokkuutta ja sosiaaliperusteisia asuntoja varten suunnitellun 10,4 miljardin euron[footnoteRef:15] tukirahoituksen lisäksi. Jäsenvaltioilla on myös mahdollisuus hyödyntää joustoja ja taloudellisia kannustimia, kun varoja uudelleenkohdennetaan asumiseen. Sääntelyyn liittyvät joustomahdollisuudet ja mahdollisuus hyödyntää suurempaa unionin osarahoitusosuutta asuntoinvestointien yhteydessä pysyvät voimassa kauteen 2029–2030 saakka, mikä helpottaa uudelleenkohdentamista tulevina vuosina. Lisäksi uusi rahoitusvälinemalli antaa mahdollisuuden vivuttaa koheesiopolitiikan rahoitusta muilla rahoitusvälineillä.[footnoteRef:16]  [14:  Asetus Euroopan parlamentin ja neuvoston asetusten (EU) 2021/1058 ja (EU) 2021/1056 muuttamisesta väliarvioinnin yhteydessä strategisiin haasteisiin vastaamiseksi toteutettavien erityistoimenpiteiden osalta.]  [15:  Sisältää kansallisen yhteisrahoitusosuuden.]  [16:  Ks. swd-affordable-housing-2025_en.pdf.] 

Uudet rahoitusmahdollisuudet otetaan käyttöön EU:n seuraavassa pitkän aikavälin talousarviossa vuosiksi 2028–2034. Yksi tulevien kansallisten ja alueellisten kumppanuussuunnitelmien erityistavoitteista on sosiaaliperusteisen ja kohtuuhintaisen asumisen edistäminen, mikä antaa jäsenvaltioille mahdollisuuden vastata erityishaasteisiinsa asumiseen liittyvien investointien ja uudistusten avulla.[footnoteRef:17] EU-välineellä tuetaan myös sosiaaliperusteista ja kohtuuhintaista asumista, ja Erasmus+ -ohjelmasta on mahdollista saada opiskelijoiden asumiseen liittyvää rahoitusta liikkuvuuden, vapaaehtoistoiminnan ja oppimisen helpottamiseksi ja lisäämiseksi. Lisäksi Euroopan kilpailukykyrahaston yleisiin tavoitteisiin kuuluu sosiaalinen infrastruktuuri, ja sen avulla voidaan tukea rakennusten vähähiilistämistä. [17:  Vaikutusta on mahdollista lisätä jäsenvaltioille myönnettävillä toimintapoliittisiin tavoitteisiin sidotuilla lainoilla, joilla voidaan tukea kansallisia ja alueellisia kumppanuussuunnitelmia.] 

 (
Tanskan Landsbyggefonden
 on vuonna 1967 perustettu uusiutuva rakennusrahasto, jolla tuetaan voittoa tavoittelematonta asumista. Se on omarahoitteinen järjestelmä, jota rahoitetaan pääasiassa perimällä vuokraosuuksia voittoa tavoittelemattomilta asunto-organisaatioilta. Sen varoja käytetään sosiaaliperusteisten asuntojen kunnostamiseen, ylläpitoon ja rakentamiseen sekä sosiaalipalvelujen tarjoamiseen. 
Vastaavia uusiutuvia rahastoja on myös muissa jäsenvaltioissa, kuten 
Itävallassa
, 
Sloveniassa
 ja 
Alankomaissa
. Varoja käytetään sosiaaliperusteisen asumisen kehittämiseen sekä sosiaaliperusteisten vuokra-asuntojen kunnostamiseen ja pitkäaikaiseen ylläpitoon. Vuokralaisten maksuosuudet yhdistetään usein julkiseen rahoitukseen pitkän aikavälin vakauden varmistamiseksi.
)EU:lta saatavan lisätuen ohella jäsenvaltioiden on myös itse pyrittävä lisäämään investointeja. Helpottaakseen jäsenvaltioiden mahdollisuuksia tukea kohtuuhintaista asumista komissio tarkistaa valtiontukisääntöjä jäljempänä esitetyllä tavalla.
Jotta saadaan liikkeelle investointeja asuntotarjonnan lisäämistä varten, tarvitaan laaja rahoitusalan toimijoiden koalitio. Euroopan investointipankki edistää tätä tavoitetta kohtuuhintaista ja kestävää asumista koskevalla toimintasuunnitelmallaan. Kansallisilla ja alueellisilla kehityspankeilla ja muilla kansainvälisillä laitoksilla, kuten Euroopan jälleenrakennus- ja kehityspankilla ja Euroopan neuvoston kehityspankilla, on ratkaiseva rooli julkisen ja yksityisen pääoman liikkeelle saamisessa ja neuvontatuen tarjoamisessa. 
Laajennettavien ja innovatiivisten rahoitusmallien kehittäminen ja vahvistaminen uusiutuvien rahastojen[footnoteRef:18] kaltaisten esimerkkien pohjalta auttavat luomaan synergioita julkisen ja yksityisen pääoman välille.  [18:  Uusiutuva rahasto on rahoitusjärjestelmä, jossa pääomaa täydennetään jatkuvasti ja käytetään uudelleen tiettyihin tarkoituksiin, kuten hankkeiden rahoittamiseen tai lainojen myöntämiseen. Kun lainat on maksettu takaisin, pääoma lainataan uudelleen toisiin hankkeisiin.] 

Toimenpide 4. Mobilisoidaan julkisia ja yksityisiä lisäinvestointeja 
Kohtuuhintaiseen ja sosiaaliperusteiseen asumiseen liittyvät investointimahdollisuudet ovat edelleen liian hajanaisia, eikä niillä useinkaan ole tarvittavaa näkyvyyttä sijoittajien ja hankkeiden toteuttajien houkuttelemiseksi. Yksityiset investoinnit ovat olennaisen tärkeitä, ja kaikkia mekanismeja, myös julkisen ja yksityisen sektorin kumppanuuksia, on hyödynnettävä. Euroopan asuntoinvestointiekosysteemin koko potentiaali on otettava käyttöön. Tätä tavoitetta varten komissio kehittää tiiviissä yhteistyössä EIP-ryhmän, kansallisten ja alueellisten kehityspankkien ja kansainvälisten rahoituslaitosten, kuten Euroopan neuvoston kehityspankin ja Euroopan jälleenrakennus- ja kehityspankin, ja muiden keskeisten kumppanien kanssa uutta kohtuuhintaisia ja kestäviä asuntoja koskevaa yleiseurooppalaista investointijärjestelyä. 
Tässä yhteydessä komissio suhtautuu erittäin myönteisesti siihen, että kansalliset ja alueelliset kehityspankit aikovat vuoteen 2029 mennessä investoida 375 miljardia euroa sosiaaliperusteiseen, kohtuuhintaiseen ja kestävään asumiseen, myös InvestEU-ohjelman kautta, ja että EIP-ryhmä on lisännyt merkittävästi kohtuuhintaiseen ja kestävään asuntotuotantoon myöntämäänsä rahoitusta ja pyrkii lisäämään sitä edelleen tulevina vuosina sekä laajentamaan tukea kaikkiin jäsenvaltioihin ja hyödyntämään EU:n varoja neuvontatuen tarjoamiseksi jäsenvaltioille, alueille ja kaupungeille. Komissio on tyytyväinen myös siihen merkittävään tukeen, jota kansainväliset rahoituslaitokset, kuten Euroopan neuvoston kehityspankki ja Euroopan jälleenrakennus- ja kehityspankki, antavat jo nyt kuin myös tulevina vuosina.
Investointijärjestely tukee viranomaisten ja yksityisten sijoittajien välistä yhteistyötä, jotta niiden voimavarat voidaan yhdistää ja jotta asuntotarjontaan tehtäviä investointeja voidaan lisätä kaikkialla EU:ssa. Sen kautta on mahdollista saada suoraan tietoa rahoitusmahdollisuuksista, parhaista käytännöistä, tapaustutkimuksista ja innovatiivisista toimintatavoista eri jäsenvaltioissa. Se tukee laajennettavien ja innovatiivisten rahoitusmallien kehittämistä ja hankkeiden yhdistämistä digitaalisen portaalin, asiantuntijaryhmän ja vapaaehtoisten kansallisten rahoituskeskusten avulla. Investointijärjestelyllä täydennetään seuraavan monivuotisen rahoituskehyksen yhteydessä ehdotettuja välineitä, joiden tarkoituksena on helpottaa edunsaajien mahdollisuuksia saada EU:n rahoitusta, erityisesti yhteistä palveluväylää[footnoteRef:19]. Se toimii synergiassa vuonna 2024 perustetun eurooppalaisen energiatehokkuuden rahoituskoalition (EEEFC) kanssa ja tarvittaessa kehittää yhteisiä toimia sen kanssa. EEEFC on perustettu energiatehokkuuteen kohdistettavan yksityisen rahoituksen liikkeelle saamista varten.  [19:  Yhteisestä palveluväylästä tulee keskitetty yhteyspiste, josta hankkeiden toteuttajat saavat koottua tietoa seuraavan monivuotisen rahoituskehyksen mukaisista rahoitusmahdollisuuksista.] 

Markkinatoimijoiden mukaan investointien esteenä on asuntoinvestointien sosiaalisten tulosten arviointia koskevan viitekehyksen puuttuminen, sillä se aiheuttaa hankearviointeihin liittyviä epävarmuuksia, suuria due diligence -kustannuksia ja suhteettomia raportointivaatimuksia asuntojen tarjoajille. Vapaaehtoisuuteen perustuva EU:n tason ohjeistus, joka perustuu markkinakäytäntöihin, voisi helpottaa julkisen ja yksityisen sektorin yhteistyötä ja saada liikkeelle investointeja ilman uusia merkitsemis- tai julkistamisvelvollisuuksia.


	Tavoite
	Lisätään julkisia ja yksityisiä investointeja kohtuuhintaisiin ja kestäviin asuntoihin

	Toimet
	Komissio
· parantaa rahoitusmahdollisuuksien, parhaiden käytäntöjen ja innovatiivisten rahoitustapojen saatavuutta julkisten ja yksityisten investointien mobilisoimiseksi hyödyntämällä uutta kohtuuhintaisia ja kestäviä asuntoja koskevaa yleiseurooppalaista investointijärjestelyä, digitaalinen portaali, asiantuntijaryhmä ja kansalliset keskukset mukaan lukien (Q3 2026)
· mobilisoi uusia asuntoinvestointeja tämänhetkisen monivuotisen rahoituskehyksen puitteissa, mukaan lukien arvioidut 10 miljardin euron lisäinvestoinnit InvestEU-ohjelmasta[footnoteRef:20] vuosina 2026 ja 2027 ja vähintään 1,5 miljardia euroa jäsenvaltioiden ja alueiden tähän mennessä tekemiin ehdotuksiin koheesiorahastojen uudelleenkohdentamisesta väliarvioinnin yhteydessä[footnoteRef:21]. Lisätukea saadaan myös sosiaalisesta ilmastorahastosta [20:  Myös Omnibus-muutoksella saadun lisätakuun ansiosta.]  [21:  Jäsenvaltiot ovat vastaanottaneet ehdotukset 11.12.2025, myös kansallisen yhteisrahoituksen osalta. ] 

· tarjoaa uusia mahdollisuuksia laajentaa asuntoinvestointeja seuraavan monivuotisen rahoituskehyksen puitteissa, erityisesti kansallisten ja alueellisten kumppanuussuunnitelmien ja EU-välineen sekä Euroopan kilpailukykyrahaston ja sen uuden Euroopan ilmastorahaston InvestEU-välineen puitteissa InvestEU-ohjelman onnistuneen mallin pohjalta
· auttaa jäsenvaltioita kehittämään laajennettavia ja innovatiivisia rahoitusmalleja asuntoinvestoinneille, mukaan lukien velka / oma pääoma, rahoituslähteiden yhdistäminen, asunto-obligaatiot ja uusiutuvat rahastot, jakamalla parhaita käytäntöjä, antamalla teknistä apua ja tarvittaessa käyttämällä EU:n varoja
· tutkii mahdollisuutta kehittää kohtuuhintaisia ja sosiaaliperusteisia asuntoja koskeva vapaaehtoinen ja markkinalähtöinen investointikehys tukemaan sijoittajia investointien laajentamisessa
· antaa jäsenvaltioille ohjeita, joilla niitä autetaan suunnittelemaan sosiaaliperusteisia ja kohtuuhintaisia asuntoja tukevia taloudellisia ja oikeudellisia ratkaisuja, joissa otetaan huomioon myös julkista velkaa koskevat näkökohdat.
Jäsenvaltioita ja alueita kannustetaan lisäämään sosiaaliperusteiseen ja kohtuuhintaiseen asumiseen kohdennettavia investointeja, myös ottamalla käyttöön rahoitusvälineitä ja yhdistämällä rahoituslähteitä nykyisen koheesiopolitiikan puitteissa ja kansallisten ja alueellisten kumppanuussuunnitelmien kautta seuraavan monivuotisen rahoituskehyksen yhteydessä.



Toimenpide 5. Nopeutetaan ja yksinkertaistetaan julkisen tuen saamista sosiaaliperusteista ja kohtuuhintaista asumista varten 
Komissio vastaa paikallisten, alueellisten ja kansallisten viranomaisten ja sidosryhmien pyyntöihin ja tarkistaa valtiontukisääntöjä kohtuuhintaisten asuntojen rahoituksen helpottamiseksi. 
Voimassa olevien EU:n valtiontukisääntöjen mukaan jäsenvaltiot voivat tukea sosiaaliperusteista asumista joustavasti yleisiin taloudellisiin tarkoituksiin liittyviä palveluja koskevan päätöksen, jäljempänä ’SGEI-päätös’, nojalla, jotta voidaan auttaa heikommassa asemassa olevia ja sosiaalisesti heikommassa asemassa olevia ryhmiä, asunnottomat ihmiset mukaan lukien. Tuesta ei tarvitse ilmoittaa komissiolle, oli sen suuruus mikä tahansa. Sen sijaan kohtuuhintaiseen asumiseen myönnettävän tuen enimmäismäärä oli 15 miljoonaa euroa vuodessa, ja suuremmista määristä oli ilmoitettava.[footnoteRef:22]  [22:  Kohtuuhintaisten asuntojen tukeminen kuuluu yleisiin taloudellisiin tarkoituksiin liittyvien palvelujen, jäljempänä ’SGEI-palvelut’, yleiseen ryhmään.] 

Komissio on päättänyt tarkistaa SGEI-päätöstä helpottaakseen kohtuuhintaisten asuntojen tukemista, jotta voidaan tukea pieni- ja keskituloisia kotitalouksia, mukaan lukien kriittiset työntekijät, kotitaloudet, joilla on erityisiä perheolosuhteita, vammaiset henkilöt ja opiskelijat. Vaikka tässä päätöksessä sosiaaliperusteisten asuntojen tukemista koskevat säännöt jätetään pohjimmiltaan ennalleen, siinä nimenomaisesti sisällytetään uusi kohtuuhintaisten asuntojen ryhmä ilmoitusvelvollisuudesta vapautettujen ryhmiin, joille ei ole asetettu korvauksen enimmäismäärää. Tällä tavoin jäsenvaltiot voivat säilyttää nykyiset sosiaaliperusteisen asumisen järjestelmänsä ja luoda lisää kohtuuhintaisen asumisen järjestelmiä muille kohderyhmille. Lisäksi tarkistuksella yksinkertaistetaan, päivitetään ja selvennetään tiettyjä SGEI-päätöksen käsitteitä. Komission yksiköt antavat jäsenvaltioille pyynnöstä ohjausta ja tukea, jotta ne voivat suunnitella valtiontukisääntöjen mukaisia sosiaaliperusteiseen ja kohtuuhintaiseen asumiseen liittyviä SGEI-palveluja.
	Tavoite
	Lisätään julkisia investointeja kohtuuhintaiseen ja sosiaaliperusteiseen asumiseen

	Toimet
	Komissio on tämän suunnitelman ohella tarkistanut valtiontukisääntöjä, jotta 
· jäsenvaltiot voivat tukea kohtuuhintaisia asuntoja koskevia hankkeita ilman ennakkoilmoitusta ja komission ennakkohyväksyntää, kun SGEI-päätöksen mukaiset edellytykset täyttyvät
· jäsenvaltiot voivat määritellä sosiaaliperusteisten ja kohtuuhintaisten asuntojen tukea koskevat yksityiskohtaiset säännöt, kohderyhmät, kelpoisuuskriteerit, hinnan ja laatuvaatimukset oman tilanteensa ja asuntotarpeidensa mukaisesti
· voidaan yksinkertaistaa valtiontukia koskevia hallinnollisia vaatimuksia ilmoitus-, seuranta- ja raportointimenettelyjen osalta kaikissa SGEI-palveluissa.



[bookmark: _Hlk208342216]Pilari III. Välittömän tuen mahdollistaminen uudistuksien aikana 
Tiettyihin asuinalueisiin, erityisesti kaupungeissa mutta myös muissa matkailun keskittymissä, kohdistuu akuutteja asuntojen kohtuuhintaisuuteen liittyviä paineita. Lyhytaikaisten vuokramajoituspalveluiden nopea lisääntyminen asuntopulasta kärsivillä alueilla yhdistettynä keinotteluun perustuviin sijoituskäytäntöihin voi lisätä kilpailua rajallisesta asuntokannasta ja nostaa hintoja. Paikalliset asukkaat ovat vaarassa tippua pois markkinoilta kohtuuttomien hintojen ja vuokrien vuoksi, kun taas toiset eivät voi ottaa vastaan työtä tai koulutuspaikkoja, koska eivät löydä asuntoa, johon heillä olisi varaa. Tuoreen Eurobarometri-tutkimuksen[footnoteRef:23] mukaan kaupungissa asuvien eurooppalaisten ylivoimaisesti suurimpana huolenaiheena on se, ettei tarjolla ole kohtuuhintaisia asuntoja. [23:  Yleinen mielipide kaupunkien haasteista ja investoinneista kaupungeissa – kesäkuu 2025 – Eurobarometri-tutkimus.] 

EU tukee asuntopulasta kärsiviä alueita kohtuuhintaisten asuntojen lisäämistä edistävillä lainsäädännöllisillä ja muilla toimenpiteillä. Tähän sisältyy kehys, jonka avulla viranomaiset voivat tunnistaa asuntopulasta kärsivät alueet ja tutkia, millaisia kohdennettuja ja oikeasuhteisia toimia voidaan toteuttaa lyhytaikaisten vuokramajoituspalveluiden hallitsemiseksi sekä asuntojen kohtuuhintaisuuden suojelemiseksi ja edistämiseksi näillä alueilla, mukaan lukien suunnittelun ja lupamenettelyjen nopeuttaminen.
Toimia on täydennettävä asuntojen kohtuuhintaisuuden parantamiseen tähtäävillä pitkän aikavälin rakenneuudistuksilla useilla jäsenvaltioiden määräysvaltaan kuuluvilla osa-alueilla. Niihin kuuluvat esimerkiksi tyhjillään olevia kiinteistöjä koskevat toimet sekä sosiaalisen asuntotuotannon, paikallisliikenteen, verotuksen ja hallinnollisten menettelyjen kehittäminen. 
On tärkeää lisätä ymmärrystä sijoittajavetoisuuden ja keinottelun lisääntymisen roolista asuntokriisissä, erityisesti kun otetaan huomioon tällaisiin toimiin liittyvä tietojen ja läpinäkyvyyden puute. 
Toimenpide 6. Puututaan lyhytaikaisiin vuokramajoituspalveluihin asuntopulasta kärsivillä alueilla 
Verkkoalustojen kautta varattaviin lyhytaikaisiin vuokramajoituksiin liittyy monia etuja: Valinnanvaraa on paljon, kuluttajat pääsevät hyötymään virkistyspalveluista, majoittajat saavat lisätuloja ja toiminta kannustaa investoimaan perusparannuksiin. Lisäksi toiminta edistää matkailua, synnyttää tuloja ja lisää työllisyyttä. Kuitenkin nopea, lähes 93 prosentin kasvu vuosina 2018–2024 osoittaa, että nämä palvelut ovat muuttuneet satunnaisista p2p-palveluista merkittäväksi kaupalliseksi toiminnaksi, joka on johtanut joillain alueilla siihen, että paikallisille asukkaille on tarjolla vain vähän kohtuuhintaisia asuntoja. Erittäin suosituissa kohteissa lyhytaikaiseen vuokraamiseen tarkoitettujen asuntojen osuus asuntokannasta voi olla jopa 20 prosenttia. Lyhytaikaisten vuokramajoituspalveluiden hyödyt on säilytettävä, mutta samalla on vähennettävä niiden kielteisiä vaikutuksia. 
Kansalliset ja paikalliset viranomaiset tarvitsevat enemmän oikeusvarmuutta, jotta voidaan määritellä asianmukaiset toimenpiteet. Myös lyhytaikaisten vuokramajoituspalvelujen tarjoajat tarvitsevat varmuutta siitä, mikä on oikeudellisesti mahdollista. Huolta on herättänyt se, että lyhytaikaiset vuokramajoituspalvelut, erityisesti ammattimaisten majoittajien ylläpitämät lyhytaikaiset vuokramajoituspalvelut, kilpailevat perinteisten majoituspalvelujen tarjoajien, myös pk-yritysten, kanssa, joiden on noudatettava tiukempia kansallisia vaatimuksia, kuten turvallisuus-, vastuu- ja kuluttajansuojasääntöjä. 
Toukokuusta 2026 alkaen sovellettavalla lyhytaikaisia vuokramajoituspalveluja koskevalla asetuksella[footnoteRef:24] lisätään avoimuutta ja autetaan viranomaisia sääntelemään markkinoita oikeasuhteisella tavalla edellyttämällä majoittajien pakollista rekisteröintiä ja tietojen jakamista tosiasiallisista liiketoimista digitaalisten alustojen ja kansallisten viranomaisten välillä. Lisäksi on tärkeää, että asetus pannaan asianmukaisesti täytäntöön, myös verkkoalustojen tekemien satunnaistarkastusten ja laittomien ilmoitusten poistamisen osalta. [24:  Asetus (EU) 2024/1028.] 

Komissio aikoo ehdottaa nykyistä asetusta täydentävää lainsäätämisjärjestyksessä hyväksyttävää säädöstä. Sillä puututaan lyhytaikaisiin vuokramajoituspalveluihin ja luodaan johdonmukainen, datavetoinen, selkeä ja ennakoitavissa oleva EU:n oikeudellinen kehys, jonka avulla paikallisviranomaiset voivat toteuttaa kohdennettuja ja oikeasuhteisia toimia erityisesti asuntopulasta kärsivillä alueilla ja jolla tuetaan kestävää matkailua. Tällä tavoin lisätään sisämarkkinoiden oikeudellista johdonmukaisuutta, jotta kansalliset ja paikalliset viranomaiset voivat hallita lyhytaikaisia vuokramajoituspalveluja, samalla kun varmistetaan joustavuus toissijaisuusperiaatteen mukaisesti. Sen avulla jäsenvaltiot, kunnat ja alueet voivat tasapainottaa lyhytaikaisten vuokramajoituspalvelujen hyötyjä ja mahdollisia kielteisiä vaikutuksia asuntomarkkinoihin ja yhteisöihin. Ehdotus vastaisi myös Lettan raportissa esitettyyn kehotukseen toteuttaa alakohtaisia toimia nopeasti kasvavilla palvelumarkkinoilla, jotta voidaan luoda kestävämmät sisämarkkinat.
	Tavoite
	Puututaan asuntopulasta kärsivien alueiden tilanteeseen

	Toimet
	Komissio
· ehdottaa uutta lyhytaikaisia vuokramajoituspalveluja koskevaa lainsäädäntöaloitetta, jotta viranomaiset voivat toteuttaa perusteltuja ja oikeasuhteisia toimenpiteitä erityisesti asuntopulasta kärsivillä alueilla ja käsitellä jäljellä olevia kysymyksiä, jotka liittyvät muun muassa kuluttajansuojaan ja ammattimaisten ja muiden kuin ammattimaisten majoittajien erottamiseen toisistaan.
· Tämä aloite on keskeinen osa kohtuuhintaista asumista koskevaa säädöstä, ja sillä tuetaan viranomaisia asuntopulasta kärsivien alueiden tunnistamisessa julkisesti saatavilla olevien tietojen avulla ja annetaan niille, toissijaisuusperiaatetta täysimääräisesti noudattaen, mahdollisuus toteuttaa toimenpiteitä asuntojen kohtuuhintaisuuden suojelemiseksi ja edistämiseksi tällaisilla alueilla, myös yksinkertaistamalla hallinnollisia menettelyjä, kuten suunnittelua ja lupamenettelyjä (säädös ja muu kuin säädös, Q4 2026).
Jäsenvaltioita kannustetaan seuraamaan lyhytaikaisia vuokramajoituspalveluja koskevia tietoja alueellaan ja arvioimaan niiden vaikutusta asuntojen kohtuuhintaisuuteen. 


Toimenpide 7: Puututaan keinotteluun asuntomarkkinoilla
Asumiseen tarvitaan yksityisiä investointeja, ja merkittävä osa on peräisin eläke- ja vakuutusrahastoista, jotka yleensä tavoittelevat pitkän aikavälin vakaata tuottoa. Tällaisilla investoinneilla on tärkeä rooli sosiaalisessa infrastruktuurissa, johon kuuluvat myös kohtuuhintaiset ja kestävät asunnot. Samaan aikaan viitteet lyhyen aikavälin voittoa tavoittelevista investoinneista herättävät huolta markkinoiden vääristymisestä, yliarvostuksesta ja asuntokeinottelusta johtuvista paineista. Monissa kaupungeissa ja matkailukohteissa asuntojen hinnat loittonevat paikallisesta tulotasosta. Omistussuhteita ja keskeisiä kiinteistökauppoja koskevien tietojen vähäisyys ja avoimuuden puute estävät viranomaisia seuraamasta markkinakehitystä. Tällaisten tietojen keräämisen ja analysoinnin parantaminen on ennakkoedellytys sille, että keinottelukäytäntöjen laajuutta ja vaikutuksia asuntomarkkinoihin voidaan arvioida ja niiden johdosta voidaan ryhtyä toimiin.
Hintojen epävakauteen voidaan puuttua edistämällä hintojen kohtuullisuutta pitkällä aikavälillä. Tämä voidaan toteuttaa lisäämällä kohtuuhintaisten ja sosiaaliperusteisten asuntojen määrää ja saatavuutta ja tukemalla voittoa tavoittelemattomien tai rajallista voittoa tavoittelevien asuntojen tarjoajia, mukaan lukien asunto-osuuskunnat ja yhteismaita hallinnoivat yhteisöt (Community Land Trusts). Tällaiset toimijat kohtaavat kuitenkin toiminnan laajentamista haittaavia esteitä, joihin kuuluvat esimerkiksi oikeudellisen tunnustamisen puute ja vaikeudet saada rahoitusta. Keinottelun riskiä voidaan vähentää myös veropolitiikalla ja muilla toimenpiteillä.
	Tavoite
	Tunnistetaan keinottelukäytäntöjä asuntomarkkinoilla 

	Toimet
	Komissio
· esittää analyysin asuntohintojen dynamiikasta ja saatavilla olevasta keinottelumalleja koskevasta näytöstä, tietoaukoista ja taloudellisista seurauksista sekä ehdottaa tarvittavia jatkotoimia (Q4 2026)
· edistää asuinkiinteistömarkkinoiden avoimuutta tekemällä yhteistyötä viranomaisten kanssa, jotta voidaan lisätä kiinteistöomistusten ja -kauppojen läpinäkyvyyttä ja tunnistaa keinottelumalleja
· helpottaa investointeja voittoa tavoittelemattomiin ja rajallista voittoa tavoitteleviin asuntojen tarjoajiin tunnistamalla teknisiä ja lainsäädännöllisiä esteitä, kehittämällä markkinalähtöisen investointikehyksen sosiaaliperusteista ja kohtuuhintaista asumista varten sekä mobilisoimalla investointeja yleiseurooppalaisen investointijärjestelyn kautta (ks. toimenpide 4)
· helpottaa vertaisoppimista ja innovointia asuntokeinottelun torjumiseksi hyödyntämällä paikallisia ja kansallisia kokemuksia (esim. verotuksesta ja tyhjillään olevia kiinteistöjä koskevista toimenpiteistä).
Jäsenvaltioita kannustetaan rajoittamaan haitallista keinottelua asuntomarkkinoilla muun muassa suunnittelemalla toimivia verotuskäytäntöjä, parantamalla markkinoiden avoimuutta ja varaamalla tietty osuus uudisasunnoista sosiaaliperusteiseen ja kohtuuhintaiseen asumiseen ottaen huomioon paikalliset asuntotarpeet. 


Toimenpide 8: Edistetään jäsenvaltioiden rakenneuudistuksia
Jotta asuntojen kohtuuhintaisuutta voidaan lisätä, jäsenvaltioiden on toteutettava rakenneuudistuksia useilla politiikanaloilla. Komissio tukee näitä toimia useilla välineillä ja eurooppalaisen ohjausjakson puitteissa annettavalla strategisella ohjauksella. 
Kansallisen, alueellisen ja paikallisen byrokratian vähentäminen sekä investoinnit hallinnollisiin valmiuksiin ja digitaalisiin ratkaisuihin ovat avainasemassa kohtuuhintaisten ja sosiaalisten asuntojen tarjonnan lisäämisessä. Viranomaisten on myös varmistettava, että asuntorakentamiseen on käytettävissä sopivaa maata, ja hyödynnettävä nykyistä rakennuskantaa paremmin.
Uudistuksilla olisi tuettava sekä asuntopulasta kärsiviä kaupunkialueita että väestökadosta kärsiviä maaseutualueita ja syrjäisiä alueita. Asuntopulasta kärsivillä alueilla tarjontaa on lisättävä rakentamalla uusia rakennuksia sekä tekemällä perusparannuksia, muuttamalla käyttötarkoituksia ja tiivistämällä kaupunkirakennetta. Lisäksi on varmistettava, että näissä hankkeissa sovelletaan yksinkertaisempia ja nopeampia hallinnollisia menettelyjä. Alueilla, joilla asuntopula ei ole niin kriittinen, on edistettävä ”oikeutta jäädä” tukemalla paikallisten asuntojen perusparantamista ja laatutason nostamista paikoissa, joissa on taloudellista potentiaalia, sekä investoitava liikenteeseen, infrastruktuuriin ja palveluihin EU:n koheesiopolitiikan mukaisesti.
 (
Ranskassa
 18 prosenttia kotitalouksista (yli kymmenen miljoonaa ihmistä), asuu sosiaaliperusteisissa asunnoissa. Kattava valtion sääntelemä järjestelmä perustuu pääasiassa säästötileiltä (Livret A) saatavaan pitkäaikaiseen rahoitukseen ja rakennuskustannuksiin kohdennettaviin työnantajamaksuihin (PEEC).
Itävallassa
 joka neljäs Wienin kansalainen asuu Wienin mallin mukaisesti yhdessä viime vuosisadan aikana rakennetuista kunnallisista, osuuskunnan omistamista tai rajallista voittoa tuottavista asunnoista. Lähes 70 prosenttia asunnoista täyttää tiukimmat A-luokan vaatimukset. 
Tšekissä ja Puolassa
 rakennetaan sosiaaliperusteisen asuntotuotannon järjestelmiä pienituloisten perheiden asuntotarpeita varten ja asunnottomuuden vähentämiseksi. Samalla yksityisiä vuokranantajia kannustetaan vuokraamaan asuntojaan sosiaaliperusteiseen vuokraamiseen keskittyvien välittäjien kautta. 
)Verotus on keskeinen tukiväline asuntojen kohtuuhintaisuuden varmistamisessa. Verot ovat merkittävä tekijä asumiskustannuksissa, myös hankinnan aikana. 
Sosiaaliperusteisiin asuntoihin on kiinnitettävä erityistä huomiota, sillä niiden tarjonta on vähentynyt EU:ssa viime vuosikymmeninä. OECD:n mukaan sosiaaliperusteisen asuntotuotannon keskimääräinen osuus EU:n asuntokannasta on tällä hetkellä vain noin 6–7 prosenttia.[footnoteRef:25] Vaikka jäsenvaltioiden tilanteet ja perinteet ovat erilaisia, trendin suuntaa on syytä muuttaa. 
 [25:  OECD:n tilastoissa sosiaaliperusteisilla vuokra-asunnoilla tarkoitetaan vuokra-asuntoja, joita tarjotaan markkinahintaa alhaisemmalla hinnalla ja jotka jaetaan erityisten sääntöjen eikä markkinamekanismien mukaisesti (Salvi Del Pero ym., 2016).] 


	Tavoite
	Toteutetaan rakenneuudistuksia asuntojen kohtuuhintaisuuden ja asuntomarkkinoiden häiriönsietokyvyn parantamiseksi 

	Toimet
	Komissio
· auttaa jäsenvaltioita suunnittelemaan kohtuuhintaista ja sosiaaliperusteista asuntotarjontaa koskevia tuloksellisia uudistuksia lisäämällä seurantaa ja antamalla kohdennettuja suosituksia eurooppalaisen ohjausjakson yhteydessä
· [bookmark: _Hlk215939367]edistää asumiseen liittyviä EU:n tilastoja, jotta voidaan lisätä näyttöön perustuvaa ja datavetoista päätöksentekoa ja tällä tavoin parantaa resurssien kohdentamista asumiseen, ja perustaa EU:n tason yhteyspisteen asumista koskevia tietoja ja analyyseja varten
· tekee yhteistyötä jäsenvaltioiden kanssa, myös asuntoallianssin puitteissa, jotta edellä tarkoitettujen tietojen ja analyysien perusteella voidaan määrittää, millä osa-alueilla asuntomarkkinoiden toimintaa voidaan parhaiten edistää EU:n toimilla ja rahoituksella
· auttaa jäsenvaltioita suunnittelemaan verotuskäytäntöjä, joilla edistetään asuntojen kohtuuhintaisuutta, arvioimalla asumiseen liittyvien verojen vaikutusta asuntomarkkinoihin, antamalla käytännön ohjeita ja helpottamalla hyvien käytäntöjen vaihtoa
· tarjoaa jäsenvaltioille, alueille ja kunnille teknistä ja taloudellista tukea uudistusten toteuttamiseen eurooppalaisen asuntoallianssin ja teknisen tuen välineen[footnoteRef:26] kautta seuraavan monivuotisen rahoituskehyksen puitteissa. [26:  Teknisen tuen välinettä koskevan vuoden 2027 ehdotuspyynnön puitteissa.] 

Jäsenvaltioita kannustetaan toteuttamaan kunnianhimoisia ja kattavia kohtuuhintaisuuteen keskittyviä uudistuksia hyödyntämällä kaikkia datan jakamiseen, vastavuoroiseen oppimiseen ja tekniseen apuun liittyviä mahdollisuuksia, myös eurooppalaisen asuntoallianssin puitteissa.



Pilari IV. Heikoimmassa tilanteessa olevien tukeminen 
Asuntokriisi ei vaikuta kaikkiin ihmisiin samalla tavoin. Asumiskustannusten nousu ja kohtuuhintaisten asuntojen rajallinen saatavuus vaikuttavat suhteettomasti joihinkin ryhmiin. Kohtuuhintaisten asuntojen puute estää erityisesti heikommista lähtökohdista tulevia nuoria osallistumasta koulutukseen, harjoitteluun ja oppisopimuskoulutukseen tai tarttumasta työllistymismahdollisuuksiin, millä on kauaskantoisia taloudellisia ja sosiaalisia seurauksia.[footnoteRef:27] Se myös viivästyttää perheen muodostamista. Erityisesti opiskelijat ja oppisopimuskoulutettavat kärsivät korkeista asumiskustannuksista, sillä ne voivat estää heitä opiskelemasta, osallistumasta Erasmus+ -ohjelman kaltaisiin liikkuvuusohjelmiin tai saattamasta opintojaan päätökseen. [27:  EU:n tulo- ja elinolotilastojen (SILC) mukaan keskimäärin 42 prosenttia köyhyysvaarassa olevista 16–29-vuotiaista nuorista käyttää yli 40 prosenttia tuloistaan asumiseen. ] 

[bookmark: _Hlk216356977]Selviytymiskykyisten ja osallistavien yhteisöjen ylläpitämiseksi on olennaisen tärkeää varmistaa, että kriittisille työntekijöille, kuten terveydenhuoltohenkilöstölle, hoitoalan ammattilaisille, opettajille ja pelastushenkilöstölle, on saatavilla kohtuuhintaisia asuntoja. Näiden alojen työntekijät kärsivät usein asuntopulasta tai korkeista kustannuksista erityisesti kaupunkialueilla, missä heidän palvelujaan tarvitaan eniten. Komission esittämä kohtuuhintaista asumista koskevien valtiontukisääntöjen tarkistaminen auttaa jäsenvaltioita helpottamaan kohtuuhintaisen asumisen tukemista pieni- ja keskituloisia kotitalouksia varten, kriittiset työntekijät mukaan lukien.
Vuonna 2021 kaikki jäsenvaltiot sitoutuivat yhteiseen tavoitteeseen poistaa asunnottomuus Euroopasta vuoteen 2030 mennessä. Tähän mennessä toteutetuista toimista huolimatta asunnottomuus on kasvussa. EU:ssa on yli miljoona koditonta, joista 400 000 on lapsia. Noin 80 000 koditonta asuu kadulla.[footnoteRef:28] Välittömät toimet ovat tarpeen, jotta suuntaa voidaan muuttaa.  [28:  OECD:n kohtuuhintaista asumista koskeva tietokanta, HC3.1 Asunnottomat. Yhdenmukaistettuja tietoja ei vielä ole.] 

Asuntokriisi vaikuttaa erityisesti pienituloisten ryhmiin. Heikommassa asemassa olevilla ryhmillä – kuten ikääntyneillä, joilla on pieni eläke, köyhyysvaarassa olevilla lapsiperheillä ja yksinhuoltajilla, hlbtiq+ -henkilöillä, sukupuoleen perustuvan väkivallan uhreilla, romaneilla ja muilla marginalisoituneilla vähemmistöillä sekä maahanmuuttajilla ja muilla syrjäytymisen tai syrjinnän vaarassa olevilla ryhmillä – on erityisiä haasteita asunnon saannissa. Lisäksi vammaisille henkilöille ei ole riittävästi esteettömiä asuntoja, mikä lisää laitostumisen riskiä.
Vuokra-asumiseen liittyvä asumisen epävarmuuden riski kasvaa vuokrien nousun ja joissakin jäsenvaltioissa riittämättömän oikeussuojan tai sosiaaliavun vuoksi. 
Asuntojen heikko laatu ja alhainen energiatehokkuus vaikeuttavat riittävän sisälämpötilan ja ilmanlaadun ylläpitämistä ja lisäävät energiaköyhyyttä. Noin 42 miljoonassa eurooppalaisessa kodissa ei ole varaa asianmukaiseen lämmitykseen.[footnoteRef:29] [29:  Eurostat.] 

Toimenpide 9. Asuntoja nuorille
 (
Portugali
 on ryhtynyt parantamaan opiskelija-asuntojen tarjontaa käynnistämällä kohtuuhintaisia opiskelija-asuntoja koskevan aloitteen (375 miljoonaa euroa). Sen avulla pystytään tarjoamaan 18 239 vuodepaikkaa, joista 11 795 on uusia. Loput 6 444 vuodepaikkaa saadaan kunnostamalla nykyisiä opiskelija-asuntoja. Aloite toteutetaan sosiaaliperusteiseen ja kohtuuhintaiseen asumiseen kohdennettavien elpymis- ja palautumistukivälineen määrärahojen (2,7 miljardia euroa) tuella.
)Yhä useammalla nuorella on vaikeuksia saada kohtuuhintainen asunto, mikä hidastaa heidän itsenäistymistään ja vähentää heidän osallistumistaan yhteiskunnan ja talouden toimintaan. Tähän haasteeseen vastaaminen edellyttää kokonaisvaltaista lähestymistapaa, jossa yhdistyvät opiskelija-asuntoihin tehtävien investointien lisääminen, kohdennetut toimenpiteet, joilla kohtuuhintaista vuokra- ja omistusasuntotarjontaa kohdennetaan erityisesti nuoremmille sukupolville, ja innovatiivisten asumismallien, kuten yhteisasuntojen ja monisukupolvisen asumisen, tukeminen. Joissakin maissa on jo kehitetty useita lupaavia lähestymistapoja, joissa yhdistetään asumisen laatu ja kohtuuhintaisuus ja jotka voivat toimia malleina kaikkialla EU:ssa. 

	Tavoite
	Parannetaan nuorten, opiskelijoiden, oppisopimuskoulutettavien ja harjoittelijoiden asunnonsaantia

	Toimet
	Komissio
· tukee opiskelija-asuntojen lisäämistä mobilisoimalla investointeja InvestEU-ohjelman ja yleiseurooppalaisen investointijärjestelyn kautta ja tukemalla jäsenvaltioita ja alueita koheesiopolitiikan rahoituksen kohdentamisessa tätä tarkoitusta varten
· edistää opiskelijoiden, harjoittelijoiden ja oppisopimuskoulutettavien asunnonsaantia yksityisiltä vuokramarkkinoilta arvioimalla vakuustalletuksen tarpeen vähentämisen tai poistamisen mahdollistavan vakuusjärjestelmän toteutettavuutta[footnoteRef:30] [30:  EIP-ryhmä InvestEU-neuvontakeskuksen puitteissa. ] 

· kartoittaa ja levittää innovatiivisia asumismalleja opiskelijoita ja nuoria varten
· käynnistää Erasmus+ -pilottihankkeen, jossa tehdään yhteistyötä EU:n kaupunkien ja asiaankuuluvien sidosryhmien kanssa, jotta voidaan lisätä kohtuuhintaisten ja innovatiivisten asumisratkaisujen saatavuutta heikommista lähtökohdista tulevien opiskelijoiden liikkuvuuden tukemiseksi. Lisäksi komissio tekee yhteistyötä jäsenvaltioiden kanssa ja kannustaa niitä hyödyntämään Euroopan sosiaalirahasto plussaa, jotta ne voivat lisätä tukea heikommassa asemassa oleville opiskelijoille kohdennettujen kohtuuhintaisten asumisratkaisujen toteuttamiseen.
Jäsenvaltioita kannustetaan kehittämään ja ottamaan käyttöön kohdennettuja järjestelmiä, joilla parannetaan nuorten asunnonsaantia, mukaan lukien kohtuuhintaiset vuokravaihtoehdot ja yhteisasumisjärjestelyiden tukeminen. 



Toimenpide 10. Puututaan asunnottomuuteen ja tuetaan haavoittuvassa asemassa olevia vuokralaisia ja kotitalouksia
 (
Suomessa
 sen jälkeen, kun asunto ensin 
periaate otettiin käyttöön vuonna 2008, asunnottomien määrä väheni 30 prosenttia ja pitkäaikaisten asunnottomien määrä yli 35 prosenttia vuoteen 2024. Hallitus laatii parhaillaan uutta suunnitelmaa asunnottomuuden poistamiseksi vuoteen 2027 mennessä.
)Asunnottomuus on jatkuva ja monimutkainen haaste, johon on vastattava asuntolähtöisillä ratkaisuilla (mukaan lukien asunto ensin -ratkaisut)[footnoteRef:31] sekä köyhyyden ja syrjäytymisen torjuntaan tähtäävillä yhdennetyillä toimilla. Vuonna 2026 hyväksyttävässä EU:n köyhyydentorjuntastrategiassa köyhyyden perimmäisiin syihin pyritään puuttumaan yksilökeskeisen ja moniulotteisen lähestymistavan avulla. Strategiassa katsotaan, että asunnottomuus on yksi sosiaalisen syrjäytymisen vakavimmista muodoista. Strategialla pyritään lisäämään ennaltaehkäisyä ja edistämään yhdennettyjä välineitä, joiden avulla voidaan vähentää eriarvoisuutta, köyhyyttä ja syrjäytymistä ja parantaa peruspalvelujen, sosiaalisen suojelun ja työmarkkinoiden saatavuutta. [31:  Asuntolähtöisissä lähestymistavoissa asunnottomille tai asunnottomuuden vaarassa oleville ihmisille pyritään järjestämään mahdollisimman nopeasti pysyvä asunto ja vasta sen jälkeen heidät ohjataan tukipalvelujen piiriin sen sijaan, että heitä vaadittaisiin ensin täyttämään tietyt kriteerit asunnon saamisen edellytyksenä.] 

Sosiaaliperusteisen asuntotarjonnan lisääminen on olennaisen tärkeää, jotta asunnottomia voidaan auttaa pitkällä aikavälillä ja jotta voidaan ehkäistä sosiaalista syrjäytymistä ja epävarmoja asuinoloja. Sosiaaliperusteisten asuntojen ja asunnottomille annettavan avun saatavuus on yksi Euroopan sosiaalisten oikeuksien pilarin 20 periaatteesta. Jotta häätöjä voidaan ehkäistä, on tärkeää lisätä asumiseen liittyviä palveluita, kuten velkaneuvontaa ja velkatilanteen hallintaa tukevia palveluja. 
Edistämällä asuinalueiden sosiaalista monimuotoisuutta ja sukupolvien välistä solidaarisuutta voidaan ehkäistä eriytymistä, vahvistaa osallisuutta ja varmistaa, että haavoittuvassa asemassa olevat vuokralaiset ovat osa kukoistavia ja monimuotoisia yhteisöjä. Osana oikeudenmukaista siirtymää ja toimia energiaköyhyyden poistamiseksi on myös tarpeen suojella heikoimmassa asemassa olevia ryhmiä, jotka usein asuvat asunnoissa, joissa on alhaisin energiatehokkuus, energian toimituksen katkaisemiselta. 


	Tavoite
	Edistetään asumisratkaisuja, joilla suojellaan haavoittuvassa asemassa olevia ihmisiä ja lisätään heidän vaikutusmahdollisuuksiaan

	Toimet
	Komissio
· ehdottaa neuvoston suositusta asuntomarkkinoilta syrjäytymisen torjumisesta, jotta voidaan tukea haavoittuvassa asemassa olevia henkilöitä, jotka elävät epävarmoissa asuinoloissa, ehkäistä asunnottomuutta ja puuttua siihen. Sillä pyritään edistämään yksilökeskeiseen, asuntolähtöiseen ja yhdennettyyn lähestymistapaan perustuvien toimenpiteiden suunnittelua ja täytäntöönpanoa. Aloite esitetään tulevan köyhyydentorjuntastrategian yhteydessä, ja se perustuu asunnottomuuden vähentämistä käsittelevän eurooppalaisen foorumin työhön
· mobilisoi uusia investointeja sosiaaliperusteiseen asuntotuotantoon ja asunnottomille kohdennettuihin asumislähtöisiin ratkaisuihin perustamalla erityisen toimintalinjan yleiseurooppalaisen investointijärjestelyn puitteissa, mukaan lukien mahdolliset yhteistyöaloitteet hyväntekeväisyysjärjestöjen ja yksityisten toimijoiden kanssa taloudellisen ja luontoissuorituksina annettavan tuen laajentamiseksi
· kartoittaa malleja ja jakaa hyviä käytäntöjä, joissa yhdistyvät asunnon omistajien omaisuudensuoja ja vuokralaisen asumisturva, ja tukee tutkimusta ja hyvien käytäntöjen vaihtoa[footnoteRef:32] [32:  Esimerkiksi TEN-LAW-hankkeen jatkotoimena 28:ssa Euroopan maassa tehtiin kattava EU:n rahoittama vertaileva tutkimus, jossa tarkasteltiin kansallisia vuokralakeja ja laajempia vuokrasuojakehyksiä, myös vuokralaisten ja vuokranantajien oikeuksien ja velvollisuuksien tasapainon näkökulmasta.] 

· tukee kotitalouksia torjumalla energiaköyhyyttä ja suojelemalla heikommassa asemassa olevia ihmisiä sähkönjakelun katkaisemiselta tulevan kansalaisten energiapaketin (2026) avulla.
Jäsenvaltioita ja alueita kannustetaan lisäämään asunnottomille ja muille haavoittuvassa asemassa oleville ryhmille kohdennettua tukea muun muassa kansallisten ja alueellisten kumppanuussuunnitelmien avulla seuraavan monivuotisen rahoituskehyksen puitteissa. EU-välineen sosiaaliperusteiseen ja kohtuuhintaiseen asumiseen kohdennettavista osista voi olla mahdollista saada lisätukea. Lisäksi jäsenvaltioita kannustetaan edistämään vammaisten henkilöiden mahdollisuuksia esteettömään asumiseen.
Jäsenvaltioita sekä alue- ja paikallisviranomaisia kannustetaan lisäämään vuokrasopimusten läpinäkyvyyttä esimerkiksi vaatimalla vuokrapalvelujen tarjoajia julkaisemaan kiinteistön keskimääräiset vuokrakustannukset ja/tai viimeisimmän vuokran määrä. 



3. Vahvistetaan yhteistyötä kaikkialla EU:ssa eurooppalaisen asuntoallianssin avulla
[bookmark: _Hlk208342874]”Kyseessä on eurooppalainen ponnistus, joka perustuu paikallisiin realiteetteihin.” Puheenjohtaja von der Leyenin vuoden 2025 puhe unionin tilasta
Asuntopolitiikkaa koskeva EU:n tason yhteistyö on tähän mennessä ollut vähäistä, eikä mahdollisuuksia koordinoida toimia, jakaa parhaita käytäntöjä ja edistyä yhteisten tavoitteiden saavuttamisessa ole juurikaan hyödynnetty. Uusi eurooppalainen asuntoallianssi kokoaa yhteen kaikki hallintotasot – kunnat, alueet, kansalliset viranomaiset ja EU:n toimielimet – sekä keskeiset asuntoalan sidosryhmät, jotta voidaan vahvistaa yhteistä sitoutumista ja varmistaa, että kaikilla on mahdollisuus saada kohtuuhintainen, kestävä ja laadukas asunto. Allianssi toimii yhteistyön, vastavuoroisen oppimisen ja parhaiden käytäntöjen vaihdon keskuksena kaikkialla Euroopassa, muovaa uusia toimintatapoja asumisen alalla Euroopan tasolla ja luo yhteyksiä ruohonjuuritasoon. Se edistää synergioita ja yhteistyötä erityisesti EU:n kaupunkiagendan[footnoteRef:33], uuden eurooppalaisen Bauhausin, asunnottomuuden vähentämistä käsittelevän eurooppalaisen foorumin ja rakennusalaa käsittelevän korkean tason foorumin kanssa. Euroopan komissio on valmis lisäämään yhteistyötään neuvoston ja Euroopan parlamentin kanssa tässä asiassa.  [33:  Yhteistyö toteutetaan erityisesti EU:n kaupunkifoorumin kautta. Foorumi tarjoaa kaupungeille yksinkertaistetun väylän, jonka kautta niillä on mahdollisuus saada EU:n tukea, kuten rahoitusvälineitä, tietoa ja teknistä apua, myös EU-välineestä.] 

Puheenjohtaja von der Leyen ilmoitti vuoden 2025 puheessa unionin tilasta kaikkien aikojen ensimmäisestä asumista käsittelevästä EU:n huippukokouksesta. Komissio järjestää huippukokouksen vuonna 2026 yhdessä Eurooppa-neuvoston kanssa. Se kokoaa yhteen korkeimmalla tasolla kaikki keskeiset toimijat asumisen alalla.
	Tavoite
	Vahvistetaan yhteistyötä ja vastavuoroista oppimista kaikkien hallintotasojen ja sidosryhmien välillä 

	Toimet
	Komissio
· järjestää ensimmäisen asumista käsittelevän EU:n huippukokouksen (2026)
· perustaa eurooppalaisen asuntoallianssin (Q3/2026), jonka tehtävänä on
· helpottaa asumista koskevaa yhteistyötä jäsenvaltioiden ja hallinnon eri tasojen kanssa ja niiden välillä, mukaan lukien kunnat ja alueet, keskeiset asuntoalan sidosryhmät, Euroopan parlamentti, Euroopan alueiden komitea ja Euroopan talous- ja sosiaalikomitea
· jakaa tietoa ja hyviä käytäntöjä jäsenvaltioiden, alueiden ja kuntien välillä uuden asumista koskevan monitasoisen keskinäisen oppimisen ohjelman avulla.



Päätelmät
Nostamalla kohtuuhintaisen, kestävän ja laadukkaan asumisen asialistojen kärkeen vastaamme yhteen eurooppalaisten merkittävimmistä jokapäiväisistä huolenaiheista. Korkeat asumiskustannukset ovat elinkustannuskriisin keskiössä ja vaikuttavat ihmisten valintoihin, mahdollisuuksiin ja hyvinvointiin. Sen varmistamisessa, että jokaisella eurooppalaisella on varaa kunnolliseen kotiin, ei ole kyse ainoastaan oikeudenmukaisuudesta. Se on myös olennaisen tärkeää Euroopan kilpailukyvyn kannalta, sillä kohtuuhintainen asunto mahdollistaa työn vastaanottamisen, tukee osallistumista talouden toimintaan ja auttaa rakentamaan vakaata tulevaisuutta. 
Tässä suunnitelmassa esitetään visio ja joukko toimia, joilla lisätään tarjontaa, vapautetaan investointeja, annetaan välitöntä tukea ja edistetään samalla kestäviä uudistuksia sekä tuetaan niitä, joihin vaikutukset kohdistuvat eniten. Suunnitelma on alku yhteisille ponnisteluille, joita on jatkettava myös tulevaisuudessa. Edistyminen edellyttää yhteistyötä ja toimia kaikilla tasoilla: EU:n toimielimistä jäsenvaltioihin, kuntiin ja alueisiin ja sidosryhmistä koko yhteiskuntaan. Komissio odottaa Euroopan parlamentin lisäpanosta tulevan kertomuksensa pohjalta ja yhteistyötä neuvoston kanssa ennen vuonna 2026 pidettävää ensimmäistä asumista käsittelevää EU:n huippukokousta. Se on merkittävä tilaisuus, joka auttaa varmistamaan, että asuminen pysyy asialistojen kärjessä ja että toimenpiteet saadaan toteutettua tuloksellisesti ruohonjuuritasolla. 
[bookmark: _Toc188546699][bookmark: _Toc185346414][bookmark: _Toc185346876][bookmark: _Toc185348747][bookmark: _Toc185435287][bookmark: _Toc185497230][bookmark: _Toc185497262][bookmark: _Toc189995498]Komissio esittää ennen toimikautensa päättymistä kertomuksen edistymisestä suunnitelmassa esitettyjen tavoitteiden saavuttamisessa.

LIITE: YHTEENVETO TOIMISTA JA AIKATAULUSTA 
Taulukossa esitetään yhteenveto tässä asiakirjassa ehdotetuista toimista, mukaan lukien suuntaviivat, joiden tarkoituksena on tukea jäsenvaltioiden harkintaa.
	Asia 
	Toimija
	Aikataulu

	Pilari I. Tarjonnan lisääminen

	Toimenpide 1. Vahvistetaan rakennusalan tuottavuutta, kapasiteettia ja innovointia 

	Eurooppalainen asuntotuotantostrategia
	komissio
	Q4 2025

	Rakennuspalvelusäädös
	komissio
	Q4 2026

	Laaja-alaiset koulutusohjelmat, joilla edistetään innovointia rakennusalan opetussuunnitelmissa
	komissio, jäsenvaltiot, toimiala
	

	Seurataan mahdollisia kilpailun vastaisia käytäntöjä rakennusalalla ja ryhdytään tarvittaessa toimiin niiden kitkemiseksi 
	komissio, jäsenvaltiot
	

	Tuetaan investointeja vähähiiliseen biopohjaiseen eurooppalaiseen valmistukseen, kestävyyskriteerien sisällyttämistä julkisiin hankintoihin ja tukijärjestelmiin, nykyaikaisten rakennus- ja peruskorjausmenetelmien käyttöönottoa sekä laajamittaisia oppisopimus-, täydennys- ja uudelleenkoulutustoimia
	jäsenvaltiot
	

	Toimenpide 2. Vähennetään asuntotarjonnan lisäämistä hidastavaa byrokratiaa 

	Asuntotarjontaa koskeva yksinkertaistamispaketti
	komissio, jäsenvaltiot
	2027

	Yksinkertaistetaan kansallista, alueellista ja paikallista suunnittelua, kaavoitusta ja lupamenettelyjä koskevia sääntöjä ja rakennusmääräyksiä, lisätään hallinnollisia valmiuksia, myös digitalisoinnin toteuttamiseksi, ja hyödynnetään julkisia hankintoja koskevien direktiivien tarjoamia joustomahdollisuuksia
	jäsenvaltiot
	

	Toimenpide 3. Yhdistetään kohtuuhintaisuus kestävyyteen ja laatuun 

	Uusi kumppanuus parempaa asuntotarjontaa varten, perusparannuspalveluja tarjoavia keskitettyjä asiointipisteitä koskevat ohjeet, tuki kattaville kansallisille rakennusten perusparannussuunnitelmille 
	komissio, jäsenvaltiot
	2026

	Energiayhteisöjä koskeva toimintasuunnitelma
	komissio
	2026

	Elvytetään asuinalueita uuden eurooppalaisen Bauhausin kautta
	komissio, jäsenvaltiot
	vuodesta 2026 alkaen

	Asetetaan etusijalle olemassa olevien rakennusten kunnostaminen / käyttötarkoituksen muuttaminen ja vältetään tarpeetonta purkamista
	jäsenvaltiot, alue- ja paikallisviranomaiset
	

	Pilari II. Investointien mobilisointi

	Toimenpide 4. Mobilisoidaan julkisia ja yksityisiä lisäinvestointeja

	Kohtuuhintaisia ja kestäviä asuntoja koskeva yleiseurooppalainen investointijärjestely
	komissio, EIP, kansalliset kehityspankit ja ‑laitokset, kansainväliset rahoituslaitokset
	Q3 2026

	Tuetaan uusia asuntoinvestointeja nykyisen monivuotisen rahoituskehyksen puitteissa
	komissio, jäsenvaltiot
	2026–2027

	Mahdollisuudet lisätä asuntoinvestointeja seuraavassa monivuotisessa rahoituskehyksessä
	komissio, jäsenvaltiot, alueet
	vuodesta 2028 alkaen

	Tuetaan laajennettavien ja innovatiivisten rahoitusmallien kehittämistä 
	komissio, jäsenvaltiot
	2026–2027

	Luodaan sosiaaliperusteista ja kohtuuhintaista asumista koskeva vapaaehtoinen markkinalähtöinen investointikehys
	komissio, markkinatoimijat, viranomaiset
	

	Annetaan jäsenvaltioille ohjeita, joilla niitä autetaan suunnittelemaan sosiaaliperusteisia ja kohtuuhintaisia asuntoja tukevia taloudellisia ja oikeudellisia ratkaisuja, joissa on otettu huomioon myös julkista velkaa koskevat näkökohdat
	komissio, jäsenvaltiot
	

	Asetetaan sosiaaliperusteiseen ja kohtuuhintaiseen asumiseen tehtävien investointien edistämistä koskevat tavoitteet korkeammalle
	jäsenvaltiot, alueet
	

	Toimenpide 5. Nopeutetaan ja yksinkertaistetaan julkisen tuen saamista sosiaaliperusteista ja kohtuuhintaista asumista varten 

	Tarkistetut valtiontukisäännöt 
	komissio
	Q4 2025

	Pilari III. Välittömän tuen mahdollistaminen uudistuksien aikana  

	Toimenpide 6. Puututaan lyhytaikaisiin vuokramajoituspalveluihin asuntopulasta kärsivillä alueilla 

	Asuntojen lyhytaikaista vuokraamista koskeva uusi lainsäädäntöaloite osana kohtuuhintaista asumista koskevaa säädöstä
	komissio
	Q4 2026

	Seurataan lyhytaikaisia vuokramajoituspalveluja koskevia tietoja ja arvioidaan niiden vaikutusta asuntojen kohtuuhintaisuuteen
	jäsenvaltiot
	

	Toimenpide 7. Puututaan keinotteluun asuntomarkkinoilla 

	Laaditaan analyysi asuntojen hintojen kehityksestä, mukaan lukien saatavilla oleva näyttö keinottelumalleista, tietopuutteista ja taloudellisista seurauksista
	komissio
	Q4 2026

	[bookmark: _Hlk216642554]Edistetään asuinkiinteistömarkkinoiden läpinäkyvyyttä
	komissio, jäsenvaltiot
	

	Helpotetaan investointeja voittoa tavoittelemattomiin tai rajallista voittoa tavoitteleviin asuntojen tarjoajiin
	komissio, jäsenvaltiot
	

	Edistetään vertaisoppimista ja innovointia asuntokeinottelun torjumiseksi
	komissio, jäsenvaltiot, alue- ja paikallisviranomaiset
	

	Otetaan käyttöön paikallisten tarpeiden mukaisia toimenpiteitä haitallisen keinottelun torjumiseksi
	komissio, alue- ja paikallisviranomaiset
	

	Toimenpide 8. Edistetään jäsenvaltioiden rakenneuudistuksia

	Vahvistetaan seurantaa ja annetaan kohdennettuja suosituksia EU-ohjausjakson puitteissa
	komissio
	Vuodesta 2026 alkaen

	[bookmark: _Hlk216642599]Edistetään asumiseen liittyviä EU:n tilastoja ja perustetaan EU:n tason yhteyspiste asuntomarkkinoita koskevia tietoja ja analyyseja varten
	komissio, jäsenvaltiot
	

	[bookmark: _Hlk215992165]Tutkitaan, millä osa-alueilla asuntomarkkinoiden toimintaa voidaan parhaiten edistää EU:n politiikalla ja rahoituksella
	komissio, jäsenvaltiot
	

	Tuetaan jäsenvaltioita kohtuuhintaista asumista edistävän veropolitiikan suunnittelussa
	komissio, jäsenvaltiot
	

	Annetaan jäsenvaltioille, alueille ja kunnille teknistä ja taloudellista tukea uudistusten toteuttamiseksi 
	komissio
	Vuodesta 2026 alkaen

	Toteutetaan kohtuuhintaisuuteen keskittyviä kunnianhimoisia ja kattavia uudistuksia
	jäsenvaltiot
	

	Pilari IV. Heikoimmassa tilanteessa olevien tukeminen

	Toimenpide 9. Asuntoja nuorille

	Mobilisoidaan investointeja opiskelija-asuntoja varten
	komissio, jäsenvaltiot
	

	[bookmark: _Hlk216642651]Arvioidaan vakuustalletuksen tarpeen vähentämisen tai poistamisen mahdollistavan vakuusjärjestelmän toteutettavuutta
	komissio, EIP-ryhmä
	

	Kartoitetaan ja levitetään innovatiivisia asumismalleja opiskelijoita ja nuoria varten
	komissio, jäsenvaltiot
	

	Toteutetaan Erasmus+ ‑pilottihanke heikommista lähtökohdista tulevien opiskelijoiden liikkuvuuden tukemiseksi
	komissio, kunnat
	

	Kehitetään ja toteutetaan kohdennettuja ohjelmia, joilla parannetaan nuorten mahdollisuuksia saada asunto
	jäsenvaltiot
	

	Toimenpide 10. Puututaan asunnottomuuteen ja tuetaan haavoittuvassa asemassa olevia vuokralaisia ja kotitalouksia 

	Neuvoston suositus asuntomarkkinoilta syrjäytymisen torjumisesta
	komissio, jäsenvaltiot
	2026

	Mobilisoidaan yleiseurooppalaisen investointijärjestelyn kautta uusia investointeja sosiaaliperusteiseen asuntotuotantoon ja asuntolähtöisiin ratkaisuihin asunnottomuuteen puuttumiseksi
	komissio, EIP, kansalliset kehityspankit ja ‑laitokset, kansainväliset rahoituslaitokset
	Q3 2026

	[bookmark: _Hlk216642723]Kartoitetaan malleja ja jaetaan hyviä käytäntöjä, joissa yhdistyvät asunnon omistajien omaisuudensuoja ja vuokralaisen asumisturva
	komissio
	

	Torjutaan energiaköyhyyttä ja suojellaan haavoittuvassa asemassa olevia ihmisiä sähkönjakelun katkaisemiselta kansalaisten energiapaketin avulla
	komissio
	2026

	Lisätään asunnottomille ja muille haavoittuvassa asemassa oleville ryhmille kohdennettua tukea muun muassa kansallisten ja alueellisten kumppanuussuunnitelmien avulla seuraavan monivuotisen rahoituskehyksen puitteissa
	komissio, alueet
	

	Lisätään vuokrasopimusten läpinäkyvyyttä
	Komissio, alue- ja paikallisviranomaiset
	

	Vahvistetaan yhteistyötä kaikkialla EU:ssa eurooppalaisen asuntoallianssin avulla

	Asumista käsittelevä EU:n huippukokous
	komissio, neuvosto, jäsenvaltiot
	2026

	Eurooppalainen asuntoallianssi 
	komissio
	2026

	Monitasoisesti hallinnoitu asumista koskeva vastavuoroisen oppimisen ohjelma
	komissio, jäsenvaltiot, alue- ja paikallisviranomaiset
	Q3 2026



FI			FI


21

image1.emf
   

 EUROOPAN   KOMISSIO   

Bryssel  XXX     COM(2025) 1025/2     KOMISSION TIEDONANTO EUROOPAN PARLAMENTILLE, NEUVOSTOLLE,  EUROOPAN TALOUS -   JA SOSIAALIKOMITEALLE JA ALUEIDEN  KOMITEALLE   Kohtuuhintaista asumista koskeva eurooppalainen suunnitelma   {SWD(2025)   1053}  


